               EUROPOS KOMISIJA
            Briuselis, 2016 09 14
            COM(2016) 607 final
            Pasiūlymas
            EUROPOS PARLAMENTO IR TARYBOS SPRENDIMAS
            kuriuo iš dalies keičiamas Sprendimas (ES) 2015/435 dėl nenumatytų atvejų rezervo lėšų mobilizavimo

               AIŠKINAMASIS MEMORANDUMAS

               1.PASIŪLYMO APLINKYBĖS

                  2014 m. gruodžio 17 d. Europos Parlamentas ir Taryba nusprendė 2014 m. mobilizuoti nenumatytų atvejų rezervo lėšas, siekdami reaguoti į nenumatytas aplinkybes, susidariusias po to, kai 2013 m. vasario mėn. pirmąkart buvo nustatyta daugiametės finansinės programos (DFP) mokėjimų asignavimų 2014 m. viršutinė riba, ir papildyti 2014 finansinių metų Europos Sąjungos bendrojo biudžeto mokėjimų asignavimus, viršijant mokėjimų asignavimų viršutinę ribą.

                  Pagal Sprendimą 2014 m. mobilizuota suma kompensuojama iš 2018–2020 metų mokėjimų asignavimų viršutinių ribų maržų. 2017 m. biudžeto projekte numatyta didelė 2017 m. mokėjimų asignavimų viršutinės ribos marža, o laikotarpio vidurio mokėjimų prognozėje iki 2020 m., kurią Komisija pateikė atlikusi daugiametės finansinės programos laikotarpio vidurio peržiūrą
                     1
                  , numatomas vis didesnis spaudimas 2018–2020 metų mokėjimų asignavimų viršutinėms riboms. Todėl Komisija siūlo iš dalies pakeisti pirmiau minėtą sprendimą ir 2014 m. mobilizuotą sumą kompensuoti iš 2017 metų mokėjimų asignavimų viršutinės ribos maržos.

                  2014 m. mobilizuodamos nenumatytų atvejų rezervo lėšas, institucijos į sprendimą dėl mobilizavimo įtraukė 350 mln. EUR sumą, kurios kompensavimas nenumatytas, kol bus pasiektas susitarimas dėl specialių priemonių mokėjimų asignavimų tvarkymo, ir paprašė Komisijos laiku pateikti pasiūlymą. Iš laikotarpio vidurio mokėjimų prognozės matyti, kad tai, ar mokėjimų viršutinių ribų pakaks, priklauso nuo susitarimo, patvirtinančio, kad su specialiomis priemonėmis susiję mokėjimų asignavimai yra įtraukiami į biudžetą viršijant nustatytas viršutines ribas taip pat, kaip ir įsipareigojimai, iš kurių jie kyla. Todėl siūloma šios sumos nekompensuoti.

               Pasiūlymas

               EUROPOS PARLAMENTO IR TARYBOS SPRENDIMAS

               kuriuo iš dalies keičiamas Sprendimas (ES) 2015/435 dėl nenumatytų atvejų rezervo lėšų mobilizavimo

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  2
               , ypač į jo 14 punkto antrą pastraipą,

               atsižvelgdami į Europos Komisijos pasiūlymą,

               kadangi:

               (1)Tarybos reglamento (ES, Euratomas) Nr. 1311/2013
                  3
                13 straipsnyje nustatytas 0,03 % Sąjungos bendrųjų nacionalinių pajamų neviršijantis nenumatytų atvejų rezervas;

               (2)remdamasi Reglamento (ES, Euratomas) Nr. 1311/2013 6 straipsniu, Komisija apskaičiavo nenumatytų atvejų rezervo 2014 m. absoliučią sumą
                  4
               ;

               (3)Sprendimu (ES) 2015/435
                  5
                Europos Parlamentas ir Taryba 2014 m. mobilizavo nenumatytų atvejų rezervo lėšas, kad būtų galima finansuoti viršijant 3 168 233 715 EUR siekiančią mokėjimų asignavimų viršutinę ribą. Į mobilizuotas nenumatytų atvejų rezervo lėšas buvo įtraukta 350 mln. EUR mokėjimų asignavimų suma, kol bus pasiektas susitarimas dėl specialių priemonių mokėjimų asignavimų tvarkymo. Nuspręsta 2 818 233 715 EUR sumą kompensuoti 2018–2020 m. laikotarpiu ir Komisijos paprašyti laiku pateikti pasiūlymą dėl likusios 350 mln. EUR sumos;

               (4)mokėjimų asignavimai, susiję su specialių priemonių naudojimu, įtraukiami į biudžetą viršijant atitinkamas daugiametės finansinės programos mokėjimų asignavimų ribas. Todėl 2014 m. nenumatytų atvejų rezervui mobilizuoti iš viso reikalinga tik 2 818 233 715 EUR mokėjimų asignavimų suma ir nebūtina įtraukti ir kompensuoti papildomos 350 mln. EUR sumos;

               (5)remiantis laikotarpio vidurio mokėjimų prognoze, pateikta atlikus laikotarpio vidurio peržiūrą, numatoma, kad 2018–2020 metų mokėjimų asignavimų metinėms viršutinėms riboms bus daromas spaudimas;

               (6)2017 m. biudžeto projekte numatyta 9,6 mlrd. EUR  mokėjimų asignavimų viršutinės ribos marža, iš kurios galima kompensuoti visą 2014 m. mobilizuotą sumą;

               (7)todėl Sprendimas (ES) 2015/435 turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               Sprendimas (ES) 2015/435 iš dalies keičiamas taip:

               1.
                     1 straipsnis pakeičiamas taip:

               „1 straipsnis

               2014 finansinių metų Europos Sąjungos bendrajame biudžete, viršijant daugiametės finansinės programos mokėjimų asignavimų ribą, mobilizuojamas nenumatytų atvejų rezervas, kurio suma – 2 818 233 715 EUR mokėjimų asignavimų.“.

               2.
                     2 straipsnis pakeičiamas taip:

               „2 straipsnis

               2 818 233 715 EUR suma kompensuojama iš 2017 metų mokėjimų asignavimų viršutinės ribos maržos.“.

               2 straipsnis

               Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  COM(2016) 603, 2016 09 14.

                     (2)
                  OL C 373, 2013 12 20, p. 1.

                     (3)
                  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (4)
                  2013 m. gruodžio 20 d. Komisijos komunikatas Europos Parlamentui ir Tarybai dėl 2014 m. finansinės programos techninio patikslinimo pagal BNP pokyčius (COM(2013) 928).

                     (5)
                  2014 m. gruodžio 17 d. Europos Parlamento ir Tarybos sprendimas (ES) 2015/435 dėl nenumatytų atvejų rezervo lėšų mobilizavimo (OL L 72, 2015 3 17, p. 4).


title: Pasiūlymas Tarybos sprendimas leidžiantis pateikti į rinką maisto produktus ir maisto produktų ingredientus, pagamintus iš genetiškai modifikuotos Roundup Ready kukurūzų genetinės linijos GA21, kaip naujus maisto produktus ar naujus maisto produktų ingredientus pagal Europos parlamento ir Tarybos reglamentą (EB) Nr. 258/97

text:
Svarbus teisinis pranešimas

|

52005PC0346

Pasiūlymas Tarybos sprendimas leidžiantis pateikti į rinką maisto produktus ir maisto produktų ingredientus, pagamintus iš genetiškai modifikuotos Roundup Ready kukurūzų genetinės linijos GA21, kaip naujus maisto produktus ar naujus maisto produktų ingredientus pagal Europos Parlamento ir Tarybos reglamentą (EB) Nr. 258/97  /* KOM/2005/0346 galutinis */

	[pic] | EUROPOS BENDRIJŲ KOMISIJA |Briuselis, 29.7.2005KOM(2005)346 galutinisPasiūlymasTARYBOS SPRENDIMASleidžiantis pateikti į rinką maisto produktus ir maisto produktų ingredientus, pagamintus iš genetiškai modifikuotos Roundup Ready kukurūzų genetinės linijos GA21, kaip naujus maisto produktus ar naujus maisto produktų ingredientus pagal Europos Parlamento ir Tarybos reglamentą (EB) Nr. 258/97(pateikta Komisijos)AIŠKINAMASIS MEMORANDUMASPridedamas Tarybos sprendimo pasiūlymas susijęs su maisto produktais ir maisto produktų ingredientais, pagamintais iš genetiškai modifikuotos kukurūzų genetinės linijos GA21, dėl kurių pateikimo į rinką Monsanto bendrovė, remdamasi Reglamentu (EB) Nr. 258/97, pateikė paraišką kompetentingoms Nyderlandų valdžios įstaigoms 1998 m. liepos 24 d.Po pirminio įvertinimo ataskaitos iš Nyderlandų, pagal kurią genetiškai modifikuotų kukurūzų genetinė linija GA21 laikoma tokia pat saugia kaip ir įprastiniai kukurūzai, kai kurios valstybės narės pareiškė pagrįstus prieštaravimus. Šie prieštaravimai buvo nusiųsti Maisto produktų moksliniam komitetui, kuris 2002 m. vasario 27 d. pateikė nuomonę, kad genetiškai modifikuotų kukurūzų genetinė linija GA21 yra tokia pat saugi kaip ir įprastiniai kukurūzai. Aptikimo metodą patvirtino ir apie jį paskelbė Europos Komisijos Jungtinis tyrimų centras (JTC) 2005 m. sausio 17 d.Monsanto bendrovės pirminė paraiška buvo susijusi su maisto produktų ir maisto produktų ingredientų, gautų iš genetiškai modifikuotų organizmų. 2002 m. balandžio 24 d. Monsanto bendrovė paprašė, kad paraiška būtų skirta tik maistui ir maisto produktų ingredientams, pagamintiems iš genetiškai modifikuotų organizmų.Reglamentas (EB) Nr. 1829/2003 dėl genetiškai modifikuoto maisto ir pašarų yra taikomas nuo 2004 m. balandžio 18 d. Pagal šio reglamento 46 straipsnio 1 dalį paraiškos, pateiktos pagal Reglamentą Nr. 258/97 iki 2004 m. balandžio 18 d., apie kurias papildomos vertinimo ataskaitos buvo perduotos Komisijai iki šios datos, apsvarstomos remiantis Reglamentu (EB) Nr. 258/97.Atsižvelgiant į šias aplinkybes, Komisijos sprendimo projektas dėl maisto produktų ir maisto produktų ingredientų, pagamintų iš modifikuotos kukurūzų genetinės linijos GA21, pateikimo į Bendrijos rinką 2005 m. balandžio 27 d. buvo perduotas balsavimui Maisto grandinės ir gyvūnų sveikatos nuolatiniame komitete. Devynios valstybės narės balsavo už, penkios valstybės narės balsavo prieš ir aštuonios susilaikė. Trys valstybės narės nedalyvavo balsavime.Komitetas nepareiškė nuomonės. Todėl pagal Reglamento 258/97 13 straipsnio 4 dalies b punktą ir Tarybos sprendimo 1999/468/EB 5 straipsnį Komisija turi pateikti Tarybai sprendimo pasiūlymą dėl priemonių, kurių turi būti imamasi, o Taryba turi priimti sprendimą kvalifikuota balsų dauguma per tris mėnesius. Europos Parlamentas buvo informuotas 2005 m. balandžio 28 d.PasiūlymasTARYBOS SPRENDIMASleidžiantis pateikti į rinką maisto produktus ir maisto produktų ingredientus, pagamintus iš genetiškai modifikuotos Roundup Ready kukurūzų genetinės linijos GA21, kaip naujus maisto produktus ar naujus maisto produktų ingredientus pagal Europos Parlamento ir Tarybos reglamentą (EB) Nr. 258/97(Tik tekstai prancūzų ir olandų kalbomis yra autentiški)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų[1], ypač į jo 7 straipsnį,atsižvelgdami į Komisijos pasiūlymą,kadangi:(1) 1998 m. liepos 24 d. Monsanto bendrovė, remdamasi Reglamento (EB) Nr. 258/97 4 straipsniu, kompetentingoms Nyderlandų valdžios institucijoms pateikė paraišką dėl maisto produktų ir maisto produktų ingredientų, pagamintų iš genetiškai modifikuotos kukurūzų genetinės linijos GA21, pateikimo į rinką kaip naujų maisto produktų ar naujų maisto produktų ingredientų.(2) 1999 m. gruodžio 21 d. pradinėje įvertinimo ataskaitoje kompetentinga Nyderlandų maisto vertinimo institucija padarė išvadą, kad genetiškai modifikuota kukurūzų genetinė linija GA21 ir iš jos pagaminti maisto produktai bei maisto ingredientai yra tokie pat saugūs kaip ir genetiškai nemodifikuoti kukurūzai ir kukurūzų produktai.(3) 2000 m. vasario 18 d. Komisija persiuntė pradinę įvertinimo ataskaitą visoms valstybėms narėms. Per 60 dienų laikotarpį, numatytą Reglamento (EB) Nr. 258/97 6 straipsnio 4 dalyje, remiantis joje nurodyta sąlyga, dėl šio produkto pateikimo į rinką buvo pareikšti pagrįsti prieštaravimai.(4) 2000 m. gegužės 18 d., remdamasi Reglamento (EB) Nr. 258/97 11 straipsniu, Komisija paprašė Maisto produktų mokslinio komiteto (MPMK) pateikti savo nuomonę. 2002 m. vasario 27 d. Maisto produktų mokslinis komitetas (MPMK) pareiškė nuomonę, kad vartotojų apsaugos požiūriu genetiškai modifikuota kukurūzų genetinė linija GA21 ir antriniai produktai yra tokie pat saugūs kaip įprastinės kukurūzų genetinės linijos grūdai ir jų antriniai produktai. Pateikdamas šią nuomonę, Maisto maisto produktų mokslinis komitetas (MPMK) atsižvelgė į visus konkrečius klausimus ir valstybių narių iškeltas problemas.(5) 2002 m. balandžio 24 d. Monsanto bendrovė paprašė, kad paraiška būtų skirta tik maistui ir maisto produktų ingredientams, pagamintiems iš genetiškai modifikuotų organizmų.(6) Pagal Direktyvos 90/220/EEB[2] C dalį 1997 m. gruodžio 12 d. Monsanto bendrovė pateikė pranešimą dėl produkto naudojimo gyvulių maistui arba pašaruose. 2002 m. rugsėjo 22 d. Augalų mokslinis komitetas priėmė išvadą, kad nėra įrodymų, patvirtinančių, kad kukurūzų GA21 pateikimas į rinką tokiu tikslu galėtų sukelti neigiamas pasekmes žmonių sveikatai ir aplinkai. Vis dėlto, pareiškimas buvo atsiimtas dėl komercinių priežasčių.(7) Reglamento (EB) Nr. 1829/2003 dėl genetiškai modifikuotų maisto produktų ir pašarų[3] 46 straipsnio 1 dalyje numatyta, kad paraiškos, pateiktos pagal Reglamento (EB) Nr. 258/97 4 straipsnį iki šio Reglamento įsigaliojimo datos, nagrinėjamos pagal Reglamento (EB) Nr. 258/97 nuostatas, nepaisant Reglamento (EB) Nr. 1829/2003 38 straipsnio, tais atvejais, kai papildomo įvertinimo ataskaita, kurios reikalaujama, remiantis Reglamento (EB) Nr. 258/97 6 straipsnio 3 dalimi arba 6 straipsnio 4 dalimi, buvo perduota Komisijai iki Reglamento (EB) Nr. 1829/2003 įsigaliojimo datos.(8) Europos Komisijos Jungtinis tyrimų centras (JTC), bendradarbiaudamas su Europos GMO laboratorijų tinklu (EGLT), patvirtino genetiškai modifikuotų kukurūzų genetinės linijos GA21 aptikimo metodą. Europos Komisijos Jungtinis tyrimų centras (JTC) atliko išsamų šio metodo pagrindimo tyrimą (žiedinį bandymą) pagal patvirtintas tarptautines taisykles, kurios leidžia patikrinti, kaip veikia kiekybinis konkrečių atvejų įvertinimo metodas, skirtas aptikti ir kiekybiškai įvertinti GA21 transformacijos atvejus kukurūzuose. Medžiagą, reikalingą tyrimams atlikti, pateikė Monsanto bendrovė. Europos Komisijos Jungtinis tyrimų centro (JTC) nuomone, metodas atitiko numatytą tikslą, buvo atsižvelgta į Europos GMO laboratorijų tinklo (EGLT) pasiūlytus kontrolės metodų charakteristikų įvertinimo kriterijus, taip pat į esamą mokslinį supratimą apie patenkinamą metodo veikimą. Tiek metodas, tiek jo patvirtinimo rezultatai Europos Komisijos Jungtinio tyrimų centro (JTC) buvo viešai paskelbti.(9) Informacinę medžiagą apie genetiškai modifikuotų kukurūzų genetinę liniją GA21 parengė Europos Komisijos Jungtinis tyrimų centras (JTC).(10) Maisto produktai ir maisto produktų ingredientai iš genetiškai modifikuotų kukurūzų genetinės linijos GA21 turi būti ženklinami pagal Reglamento (EB) Nr. 1829/2003 nuostatas ir turi atitikti susekamumo reikalavimus, nustatytus 2003 m. rugsėjo 22 d. Europos Parlamento ir Tarybos reglamente (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančiame Direktyvą 2001/18/EB[4].(11) Remiantis Komisijos reglamentu (EB) Nr. 65/2004[5], Reglamente Nr. 1830/2003 produktui priskiriamas atskiras identifikacijos numeris.(12) Priede pateiktą informaciją apie maisto produktų ir maisto produktų ingredientų, pagamintų iš genetiškai modifikuotos kukurūzų genetinės linijos GA21, įskaitant patvirtintą aptikimo metodą ir informacinę medžiagą, galima rasti Registre, nurodomame Reglamento (EB) Nr. 1829/2003 28 straipsnyje.(13) Maisto grandinės ir gyvūnų sveikatos nuolatinis komitetas nepareiškė nuomonės.PRIĖMĖ ŠĮ SPRENDIMĄ:1 straipsnisMaisto produktai ir maisto produktų ingredientai, pagaminti iš genetiškai modifikuotos kukurūzų genetinės linijos GA21 (toliau – produktai), kaip numatyta ir nurodyta priede, gali būti pateikti į Bendrijos rinką kaip nauji maisto produktai ar nauji maisto produktų ingredientai.2 straipsnisProduktai žymimi kaip ,,genetiškai modifikuoti kukurūzai“ arba ,,pagaminti iš genetiškai modifikuotų kukurūzų“, laikantis ženklinimo reikalavimų, nustatytų Reglamento (EB) Nr. 1829/2003 13 straipsnyje.3 straipsnisProduktai ir informacija, įtraukti į priedą, įtraukiami į Bendrijos genetiškai modifikuotų maisto produktų ir pašarų registrą.4 straipsnisŠis sprendimas skirtas Monsanto Europe S.A., Belgija , atstovaujančiai JAV Monsanto bendrovę. Jis galioja 10 metų.Priimta Briuselyje,Tarybos varduPirmininkasPRIEDASINFORMACIJA, KURIĄ REIKIA ĮTRAUKTI Į BENDRIJOS GENETIŠKAI MODIFIKUOTO MAISTO PRODUKTŲ IR PAŠARŲ REGISTRĄ1.  Pareiškėjas ir leidimo turėtojas:Pavadinimas: Monsanto Europe S.A.Adresas: Avenue de Tervuren 270-272, B-1150 Briuselis, BelgijaMonsanto bendrovės (800 N. Lindbergh Boulevard St. Louis, Missouri 63167, JAV) vardu.2.  Produktų paskirtis ir specifikacija:Maisto produktai ir maisto produktų ingredientai, pagaminti iš genetiškai modifikuotų kukurūzų ( Zea mays L.) genetinės linijos GA21, turinčios padidintą atsparumą herbicidui glifosatui, ir iš visų jos tradicinių veislių kukurūzų genetinių linijų hibridų. Genetiškai modifikuotų kukurūzų genetinė linija GA21 yra sudaryta iš modifikuotos 5-enolpyruvylshikimate-3-phosphate syntazės (mEPSPS) kodavimo sekos, reguliuojamos ryžių aktino 1 promotoriaus (r-act), ir iš optimizuotos tranzito peptidų (OPT) sekos, pagrįstos chloroplasto tranzito peptidų seka iš Helianthus annuus , bei iš RuBisCo geno iš Zea mays L.3.  Ženklinant:,,Genetiškai modifikuoti kukurūzai“ arba ,,pagaminti iš genetiškai modifikuotų kukurūzų“4.  Aptikimo metodas:5.  Konkretaus atvejo realaus laiko kiekybiniu PCR paremtas metodas genetiškai modifikuotų kukurūzų genetinei linijai GA21 nustatyti.6.  Patvirtintas Europos Komisijos Jungtinio tyrimų centro (JTC), bendradarbiaujant su Europos GMO laboratorijų tinklu (EGLT), skelbiamas http://gmo-crl.jrc.it/statusofdoss.htm.7.  Informacinė medžiaga: IRMM-414, paruošta Europos Komisijos Jungtinio tyrimų centro (JTC).8.  Atskiras identifikacijos numeris:MON-ØØØ21-99.  Informacija, būtina pagal Kartaginos protokolo II priedo reikalavimus:Nėra10.  Produkto pateikimo į rinką sąlygos ar apribojimai:Nėra11.  Rinkos stebėjimo reikalavimaiNėra[1] OL L 43, 1997 2 14, p. 1.[2] OL L 117, 1990 5 8, p. 15 – 27.[3] OL L 268, 2003 10 18, p. 1.[4] OL L 268, 2003 10 18, p. 24.[5] OL L 10, 2004 1 16, p. 5.


               EUROPOS KOMISIJA
            Briuselis, 2015 12 16
            COM(2015) 661 final
            2015/0301(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete dėl EEE susitarimo XX priedo (Aplinka) pakeitimo(Išmetamas CO2 kiekis)

               AIŠKINAMASIS MEMORANDUMAS

               1.PASIŪLYMO APLINKYBĖS

               Siekiant užtikrinti būtiną vidaus rinkos teisinį saugumą ir vientisumą, EEE jungtinis komitetas turi įtraukti visus susijusius ES teisės aktus į EEE susitarimą kuo greičiau po jų priėmimo.

               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo XX priedą (Aplinka) siekiant į EEE susitarimą įtraukti reglamentus (EB) Nr. 443/2009, (ES) Nr. 1014/2010, (ES) Nr. 63/2011, (ES) Nr. 725/2011, (ES) Nr. 429/2012, (ES) Nr. 396/2013, (ES) Nr. 397/2013, (ES) Nr. 333/2014 ir (ES) Nr. 6/2015.

               EEE narėmis esančios ELPA valstybės prašo atlikti adaptacijas, kurios yra daugiau nei vien techniniai patikslinimai.

               Svarbiausių prašomų adaptacijų pagrindimas ir siūlomas sprendimas

               Reglamentu (EB) Nr. 443/2009 sukurta naujų keleivinių automobilių išmetamų teršalų normų sistema. Jungtinio komiteto sprendimo projektu ES sistemos taikymas išplečiamas įtraukiant ir EEE narėmis esančias ELPA valstybes, kad ši sistema apimtų visas EEE valstybes.

               Mokesčiai už viršytą taršos normą (Reglamento (EB) Nr. 443/2009 9 straipsnio 1 dalis), kaip atsižvelgta Jungtinio komiteto sprendimo i adaptacijoje

               Įtrauktas adaptacijos tekstas, kad mokesčius už viršytą taršos normą EEE narėmis esančių ELPA valstybių gamintojams nustatys ELPA priežiūros institucija.

               Mokesčiai bus nustatyti solidariai naujiems keleiviniams automobiliams, parduodamiems atitinkamai Europos Sąjungoje ir EEE narėmis esančiose ELPA valstybėse. Todėl mokesčiai turi būti paskirstyti tarp ES ir ELPA.

               Todėl pasiūlytas paskirstymo būdas, kad mokesčiai būtų paskirstyti proporcingai, atsižvelgiant į naujų keleivinių automobilių, užregistruotų ES arba ELPA valstybėse, dalį, palyginti su visu EEE užregistruotų naujų keleivinių automobilių skaičiumi.

               Mokesčių už viršytą taršos normą surinkimas (Reglamento (EB) Nr. 443/2009 9 straipsnio 3 dalis), kaip atsižvelgta Jungtinio komiteto sprendimo j adaptacijoje

               9 straipsnio 3 dalimi nustatytas teisinis pagrindas, kad Komisija galėtų nustatyti mokesčių už viršytą taršos normą surinkimo metodus. Tokie metodai nustatyti Komisijos sprendimu 2012/100/ES
                  1
               . Kadangi EEE susitarimu nustatyta atskira priežiūros institucija ir priežiūros sistema, įtrauktas adaptacijos tekstas, kad dėl mokesčių už viršytą taršos normą surinkimo priemonių nuspręstų ELPA priežiūros institucija. Šios priemonės turi būti grindžiamos Komisijos priemonėmis.

               Mokesčių už viršytą taršos normą paskirstymas (Reglamento (EB) Nr. 443/2009 9 straipsnio 4 dalis), kaip atsižvelgta Jungtinio komiteto sprendimo k adaptacijoje

               9 straipsnio 4 dalimi nustatyta, kad minėti mokesčiai laikomi Europos Sąjungos bendrojo biudžeto įplaukomis.

               Todėl įtrauktas adaptacijos tekstas, kad dėl mokesčių už viršytą taršos normą sumų, susijusių su ELPA, paskirstymo nuspręstų ELPA valstybės.

               Reglamento (EB) Nr. 443/2009 taikymas Lichtenšteinui, kaip atsižvelgta Jungtinio komiteto sprendimo n adaptacijoje

               Istoriškai ilgalaikiai Lichtenšteino ir Šveicarijos santykiai yra labai glaudūs ir jiems didelę įtaką daro tarp abiejų šalių 1923 m. sudaryta Muitų ir valiutos sutartis (kuria sukurta muitų ir valiutos sąjunga) (LGBl. 1923 m., Nr. 24). Muitų ir valiutos sutartis su Šveicarija taip pat turi didelį poveikį Lichtenšteino aplinkos ir fiskalinėms strategijoms. Dėl Muitų ir valiutos sutarties daugelis Šveicarijos aplinkos nuostatų yra tiesiogiai taikomos Lichtenšteinui arba įgyvendinamos jo teisėje, remiantis dvišalėmis šių šalių sutartimis.

               Todėl Lichtenšteinas prašo būti atleistas nuo Reglamento (EB) Nr. 443/2009 taikymo, nes ES teisės aktais nustatytus tikslus Lichtenšteinas lygiai taip pat pasieks taikydamas Šveicarijos nustatytą išmetamų teršalų schemą.

               3.TEISINIAI PASIŪLYMO ASPEKTAI

               Tarybos reglamento (EB) Nr. 2894/94 dėl EEE susitarimo įgyvendinimo tvarkos 1 straipsnio 3 dalyje numatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               Komisija teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Komisija tikisi galėsianti pateikti ją EEE jungtiniame komitete artimiausiu metu.

               2015/0301 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi
                  EEE jungtiniame komitete dėl EEE susitarimo XX priedo (Aplinka) pakeitimo
                  (Išmetamas CO2 kiekis)

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį ir 218 straipsnio 9 dalį,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  2
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  3
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XX priedą (Aplinka);

               (3)į EEE susitarimą turi būti įtrauktas Europos Parlamento ir Tarybos reglamentas (EB) Nr. 443/2009
                  4
               ;

               (4)į EEE susitarimą turi būti įtrauktas Komisijos reglamentas (ES) Nr. 1014/2010
                  5
               ;

               (5)į EEE susitarimą turi būti įtrauktas Komisijos reglamentas (ES) Nr. 63/2011
                  6
               ;

               (6)į EEE susitarimą turi būti įtrauktas Komisijos įgyvendinimo reglamentas (ES) Nr. 725/2011
                  7
               ;

               (7)į EEE susitarimą turi būti įtrauktas Komisijos įgyvendinimo reglamentas (ES) Nr. 429/2012
                  8
               ;

               (8)į EEE susitarimą turi būti įtrauktas Komisijos įgyvendinimo reglamentas (ES) Nr. 396/2013
                  9
               ;

               (9)į EEE susitarimą turi būti įtrauktas Komisijos reglamentas (ES) Nr. 397/2013
                  10
               ;

               (10)į EEE susitarimą turi būti įtrauktas Europos Parlamento ir Tarybos reglamentas (ES) Nr. 333/2014
                  11
               ;

               (11)į EEE susitarimą turi būti įtrauktas Komisijos deleguotasis reglamentas (ES) 2015/6
                  12
               ;

               (12)Reglamentu (EB) Nr. 443/2009 panaikinamas Europos Parlamento ir Tarybos sprendimas Nr. 1753/2000/EB
                  13
               , kuris įtrauktas į EEE susitarimą ir todėl pagal EEE susitarimą turi būti panaikintas;

               (13)EEE susitarimo XX priedas (Aplinka) turėtų būti atitinkamai iš dalies pakeistas;

               (14)Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo XX priedo (Aplinka) pakeitimo, grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  2012 m. vasario 17 d. Komisijos sprendimas 2012/100/ES dėl mokesčių už viršytą naujų keleivinių automobilių išmetamo CO2 kiekio normą, nustatytą Europos Parlamento ir Tarybos reglamentu (EB) Nr. 443/2009, rinkimo metodo (OL L 47, 2012 2 18, p. 71).

                     (2)
                  OL L 305, 1994 11 30, p. 6.

                     (3)
                  OL L 1, 1994 1 3, p. 3.

                     (4)
                  2009 m. balandžio 23 d. Europos Parlamento ir Tarybos reglamentas (EB) Nr. 443/2009, nustatantis naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (OL L 140, 2009 6 5, p. 1).

                     (5)
                  2010 m. lapkričio 10 d. Komisijos reglamentas (ES) Nr. 1014/2010 dėl naujų keleivinių automobilių registracijos stebėsenos ir duomenų teikimo pagal Europos Parlamento ir Tarybos reglamentą (EB) Nr. 443/2009 (OL L 293, 2010 11 11, p. 15).

                     (6)
                  2011 m. sausio 26 d. Komisijos reglamentas (ES) Nr. 63/2011, kuriuo nustatomos išsamios nuostatos dėl prašymo leisti taikyti nuo savitųjų išmetamo CO2 kiekio normų nukrypti leidžiančią nuostatą pagal Europos Parlamento ir Tarybos reglamento (EB) Nr. 443/2009 11 straipsnį (OL L 23, 2011 1 27, p. 16).

                     (7)
                  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).

                     (8)
                  2012 m. gegužės 22 d. Komisijos įgyvendinimo reglamentas (ES) Nr. 429/2012, kuriuo iš dalies keičiamas Reglamentas (ES) Nr. 1014/2010, kad būtų nustatyta bendra keleivinių automobilių gamintojų pranešimų apie klaidas forma  (OL L 132, 2012 5 23, p. 11).

                     (9)
                  2013 m. balandžio 30 d. Komisijos įgyvendinimo reglamentas (ES) Nr. 396/2013, kuriuo dėl tam tikrų naujų keleivinių automobilių išmetamo CO2 kiekio stebėsenos reikalavimų iš dalies keičiamas Reglamentas (ES) Nr. 1014/2010 (OL L 120, 2013 5 1, p. 1).

                     (10)
                  2013 m. balandžio 30 d. Komisijos reglamentas (ES) Nr. 397/2013, kuriuo dėl naujų keleivinių automobilių išmetamo CO2 kiekio stebėsenos iš dalies keičiamas Europos Parlamento ir Tarybos reglamentas (EB) Nr. 443/2009 (OL L 120, 2013 5 1, p. 4).

                     (11)
                  2014 m. kovo 11 d. Europos Parlamento ir Tarybos reglamentas (ES) Nr. 333/2014, kuriuo iš dalies keičiamas Reglamentas (EB) Nr. 443/2009 ir nustatomi būdai, kaip pasiekti tikslą iki 2020 m. sumažinti naujų keleivinių automobilių išmetamo CO2 kiekį (OL L 103, 2014 4 5, p. 15).

                     (12)
                  2014 m. spalio 31 d. Komisijos deleguotasis reglamentas (ES) 2015/6, kuriuo iš dalies keičiamas Europos Parlamento ir Tarybos reglamento (EB) Nr. 443/2009 I priedas, kad būtų atsižvelgta į 2011, 2012 ir 2013 m. užregistruotų naujų keleivinių automobilių masės raidą (OL L 3, 2015 1 7, p. 1).

                     (13)
                  2000 m. birželio 22 d. Europos Parlamento ir Tarybos sprendimas Nr. 1753/2000/EB, nustatantis naujų keleivinių automobilių vidutinio konkretaus išmetamųjų CO2 dujų kiekio kontrolės sistemą (OL L 202, 2000 8 10, p. 1).

    ---documentbreak---

               EUROPOS KOMISIJA
            Briuselis, 2015 12 16
            COM(2015) 661 final
            PRIEDAS
            EEE JUNGTINIO KOMITETO SPRENDIMAS NR. .../2015[data]
            kuriuo iš dalies keičiamas EEE susitarimo XX priedas (Aplinka)
            pridedamas priePasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasiEEE jungtiniame komitete dėl EEE susitarimo XX priedo (Aplinka) pakeitimo(Išmetamas CO2 kiekis)

               PRIEDAS

                  EEE JUNGTINIO KOMITETO SPRENDIMAS NR. .../2015

                  [data]

                  kuriuo iš dalies keičiamas EEE susitarimo XX priedas (Aplinka)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2009 m. balandžio 23 d. Europos Parlamento ir Tarybos reglamentas (EB) Nr. 443/2009, nustatantis naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį
                  1
               ;

               (2)į EEE susitarimą turi būti įtrauktas 2010 m. lapkričio 10 d. Komisijos reglamentas (ES) Nr. 1014/2010 dėl naujų keleivinių automobilių registracijos stebėsenos ir duomenų teikimo pagal Europos Parlamento ir Tarybos reglamentą (EB) Nr. 443/2009
                  2
               ;

               (3)į EEE susitarimą turi būti įtrauktas 2011 m. sausio 26 d. Komisijos reglamentas (ES) Nr. 63/2011, kuriuo nustatomos išsamios nuostatos dėl prašymo leisti taikyti nuo savitųjų išmetamo CO2 kiekio normų nukrypti leidžiančią nuostatą pagal Europos Parlamento ir Tarybos reglamento (EB) Nr. 443/2009 11 straipsnį
                  3
               ;

               (4)į EEE susitarimą turi būti įtrauktas 2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema
                  4
               ;

               (5)į EEE susitarimą turi būti įtrauktas 2012 m. gegužės 22 d. Komisijos įgyvendinimo reglamentas (ES) Nr. 429/2012, kuriuo iš dalies keičiamas Reglamentas (ES) Nr. 1014/2010, kad būtų nustatyta bendra keleivinių automobilių gamintojų pranešimų apie klaidas forma
                  5
               ;

               (6)į EEE susitarimą turi būti įtrauktas 2013 m. balandžio 30 d. Komisijos įgyvendinimo reglamentas (ES) Nr. 396/2013, kuriuo dėl tam tikrų naujų keleivinių automobilių išmetamo CO2 kiekio stebėsenos reikalavimų iš dalies keičiamas Reglamentas (ES) Nr. 1014/2010
                  6
               ;

               (7)į EEE susitarimą turi būti įtrauktas 2013 m. balandžio 30 d. Komisijos reglamentas (ES) Nr. 397/2013, kuriuo dėl naujų keleivinių automobilių išmetamo CO2 kiekio stebėsenos iš dalies keičiamas Europos Parlamento ir Tarybos reglamentas (EB) Nr. 443/2009
                  7
               ;

               (8)į EEE susitarimą turi būti įtrauktas 2014 m. kovo 11 d. Europos Parlamento ir Tarybos reglamentas (ES) Nr. 333/2014, kuriuo iš dalies keičiamas Reglamentas (EB) Nr. 443/2009 ir nustatomi būdai, kaip pasiekti tikslą iki 2020 m. sumažinti naujų keleivinių automobilių išmetamo CO2 kiekį
                  8
               ;

               (9)į EEE susitarimą turi būti įtrauktas 2014 m. spalio 31 d. Komisijos deleguotasis reglamentas (ES) 2015/6, kuriuo iš dalies keičiamas Europos Parlamento ir Tarybos reglamento (EB) Nr. 443/2009 I priedas, kad būtų atsižvelgta į 2011, 2012 ir 2013 m. užregistruotų naujų keleivinių automobilių masės raidą
                  9
               ;

               (10)Reglamentu (EB) Nr. 443/2009 panaikinamas Europos Parlamento ir Tarybos sprendimas 1753/2000/EB
                  10
               , kuris įtrauktas į EEE susitarimą ir todėl pagal EEE susitarimą turi būti panaikintas;

               (11)EEE susitarimo XX priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE susitarimo XX priedas iš dalies keičiamas taip:

               1.21ae punkto tekstas (Europos Parlamento ir Tarybos sprendimas Nr. 1753/2000/EB) pakeičiamas taip:

               „32009 R 0443: 2009 m. balandžio 23 d. Europos Parlamento ir Tarybos reglamentas (EB) Nr. 443/2009, nustatantis naujų keleivinių automobilių išmetamų teršalų normas pagal Bendrijos integruotą principą mažinti lengvųjų transporto priemonių išmetamo CO2 kiekį (OL L 140, 2009 6 5, p. 1), su pakeitimais, padarytais:

               –32013 R 0397: 2013 m. balandžio 30 d. Komisijos reglamentu (ES) Nr. 397/2013 (OL L 120, 2013 5 1, p. 4),

               –32014 R 0333: 2014 m. kovo 11 d. Europos Parlamento ir Tarybos reglamentu (ES) Nr. 333/2014 (OL L 103, 2014 4 5, p. 15),

               –32015 R 0006: 2014 m. spalio 31 d. Komisijos deleguotuoju reglamentu (ES) Nr. 2015/6 (OL L 3, 2015 1 7, p. 1).

               Reglamento nuostatos šio susitarimo tikslais adaptuojamos taip:

               a)7 straipsnio 2 dalis papildoma šia pastraipa:

               „Jei į bendrą fondą įtraukti tik ELPA valstybių gamintojai, gamintojai informaciją perduoda ELPA priežiūros institucijai. Jei į bendrą fondą įtrauktas bent vienas ES valstybių narių gamintojas ir bent vienas ELPA valstybių gamintojas, gamintojai informaciją perduoda Komisijai ir ELPA priežiūros institucijai.“

               b)7 straipsnio 3 dalis papildoma šia pastraipa:

               „ELPA valstybių gamintojams praneša ELPA priežiūros institucija.“

               c)7 straipsnio 4 dalis papildoma šia pastraipa:

               „Jei į bendrą fondą įtraukti tik ELPA valstybių gamintojai, gamintojai kartu praneša ELPA priežiūros institucijai. Jei į bendrą fondą įtrauktas (arba jei bendras fondas išplėstas, kad į jį būtų įtrauktas) bent vienas ES valstybių narių gamintojas ir bent vienas ELPA valstybių gamintojas, gamintojai kartu praneša ir Komisijai, ir ELPA priežiūros institucijai.“

               d)7 straipsnio 5 dalyje žodžiai „Sutarties 81 ir 82 straipsnius“ pakeičiami žodžiais „EEE susitarimo 53 ir 54 straipsnius“, o žodis „Bendrijos“ pakeičiamas žodžiu „EEE“.

               e)7 straipsnio 7 dalyje po žodžio „Komisijai“ įterpiami žodžiai „ir ELPA priežiūros institucijai“, 10 straipsnio 1 dalyje po žodžio „Komisija“ įterpiami žodžiai „ir ELPA priežiūros institucija“.

               f)ELPA valstybių pateikti duomenys taip pat saugomi 8 straipsnio 4 dalyje nurodytame centriniame registre.

               g)8 straipsnio 4 dalis papildoma šia pastraipa:

               „1 pastraipoje nustatytą skaičiavimą ELPA valstybių gamintojų atžvilgiu atlieka ELPA priežiūros institucija ir, laikydamasi antros pastraipos, ji apie tai praneša gamintojams.“

               h)Nepažeidžiant Susitarimo 1 protokolo, 8 straipsnio 5 ir 6 dalyse, 11 straipsnio 3 dalyje ir 4 dalies trečioje ir ketvirtoje pastraipose, 11 straipsnio 5 ir 6 dalyse ir 12 straipsnio 4 dalyje po žodžio, pavartoto skirtingais linksniais, „Komisija“ įterpiami gramatiškai suderinti žodžiai „arba tam tikrais atvejais ELPA priežiūros institucija“.

               i)9 straipsnio 1 dalis papildoma šiomis pastraipomis:

               „Tais atvejais, kai gamintojas ar bendro fondo valdytojas yra ELPA valstybėje, mokestį už viršytą taršos normą nustato ELPA priežiūros institucija.

               Mokesčio už viršytą taršos normą sumos proporcingai paskirstomos tarp Komisijos ir ELPA priežiūros institucijos pagal naujų keleivinių automobilių, užregistruotų atitinkamai ES arba ELPA valstybėse, dalį, palyginti su visu EEE užregistruotų naujų keleivinių automobilių skaičiumi.“

               j)9 straipsnio 3 dalis papildoma šiomis pastraipomis:

               „Europos Komisija savo sukurtas 1 dalyje nustatytų mokesčių už viršytą taršos normą surinkimo priemones, kaip nurodyta Komisijos sprendime 2012/100/ES, taiko ir ELPA gamintojų, įsisteigusių arba registruotų Europos Sąjungoje, registracijoms.

               ELPA priežiūros institucija nustato 1 dalyje nustatytų mokesčių už viršytą taršos normą surinkimo priemones. Šios priemonės grindžiamos Komisijos priemonėmis.“

               k)9 straipsnio 4 dalis papildoma šia pastraipa:

                „Mokesčio už viršytą taršos normą sumų paskirstymą ELPA valstybėms nustato ELPA valstybės.“

               l)Nepažeidžiant Susitarimo 1 protokolo, 11 straipsnio 2 dalyje ir 4 dalies antroje pastraipoje po žodžio „Komisijai“ įterpiami žodžiai „arba – ELPA valstybių gamintojo atveju – ELPA priežiūros institucijai“.

               m)Nepažeidžiant Susitarimo 1 protokolo, 12 straipsnio 3 dalyje po žodžio „Komisijai“ įterpiami žodžiai „arba – ELPA valstybių tiekėjo ar gamintojo atveju – ELPA priežiūros institucijai“.

               n)Šis reglamentas netaikomas Lichtenšteinui.“

               2.Po 21ae punkto (Europos Parlamento ir Tarybos sprendimas Nr. 1753/2000/EB) įterpiamas šis punktas:

               „21aea. 32011 R 0063: 2011 m. sausio 26 d. Komisijos reglamentas (ES) Nr. 63/2011, kuriuo nustatomos išsamios nuostatos dėl prašymo leisti taikyti nuo savitųjų išmetamo CO2 kiekio normų nukrypti leidžiančią nuostatą pagal Europos Parlamento ir Tarybos reglamento (EB) Nr. 443/2009 11 straipsnį (OL L 23, 2011 1 27, p. 16).

               Reglamentas šio susitarimo tikslais adaptuojamas taip:

               a)Nepažeidžiant Susitarimo 1 protokolo, 7 straipsnio 1 dalyje po žodžio, pavartoto skirtingais linksniais, „Komisija“ įterpiami gramatiškai suderinti žodžiai „arba tam tikrais atvejais ELPA priežiūros institucija“.

               b)7 straipsnio 2 dalis ir I priede nurodytas el. pašto adresas ELPA priežiūros institucijai netaikomi.

               21aeb. 32011 R 0725: 2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).

               Reglamentas šio susitarimo tikslais adaptuojamas taip:

               Nepažeidžiant Susitarimo 1 protokolo, 3 straipsnio d punkte, 4, 10, 11 ir 12 straipsniuose po žodžio, pavartoto skirtingais linksniais, „Komisija“ įterpiami gramatiškai suderinti žodžiai „arba tam tikrais atvejais ELPA priežiūros institucija“.

               21aec. 32010 R 1014: 2010 m. lapkričio 10 d. Komisijos reglamentas (ES) Nr. 1014/2010 dėl naujų keleivinių automobilių registracijos stebėsenos ir duomenų teikimo pagal Europos Parlamento ir Tarybos reglamentą (EB) Nr. 443/2009 (OL L 293, 2010 11 11, p. 15) su pakeitimais, padarytais:

               –32012 R 0429: 2012 m. gegužės 22 d. Komisijos įgyvendinimo reglamentu (ES) Nr. 429/2012 (OL L 132, 2012 5 23, p. 11),

               –32013 R 0396: 2013 m. balandžio 30 d. Komisijos įgyvendinimo reglamentu (ES) Nr. 396/2013 (OL L 120, 2013 5 1, p. 1).

               Reglamento nuostatos šio susitarimo tikslais adaptuojamos taip:

               a)8 ir 9 straipsniuose po žodžio, pavartoto skirtingais linksniais, „Komisija“ įterpiami gramatiškai suderinti žodžiai „arba – ELPA valstybių gamintojo atveju – ELPA priežiūros institucija“.

               b)9 straipsnio 5 dalis ELPA priežiūros institucijai netaikoma.“

               2 straipsnis

               Europos Sąjungos oficialiojo leidinio EEE priede skelbtini reglamentų (EB) Nr. 443/2009, (ES) Nr. 1014/2010, (ES) Nr. 63/2011, (ES) Nr. 397/2013 ir (ES) Nr. 333/2014, taip pat įgyvendinimo reglamentų (ES) Nr. 725/2011, (ES) Nr. 429/2012 ir (ES) Nr. 396/2013 ir Deleguotojo reglamento (ES) 2015/6 tekstai islandų ir norvegų kalbomis yra autentiški.

               3 straipsnis

               Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį*.

                  114 straipsnis

               Šis sprendimas skelbiamas Europos Sąjungos oficialiojo leidinio EEE dalyje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto
                     sekretoriai

                     (1)
                  OL L 140, 2009 6 5, p. 1.

                     (2)
                  OL L 293, 2010 11 11, p. 15.

                     (3)
                  OL L 23, 2011 1 27, p. 16.

                     (4)
                  OL L 194, 2011 7 26, p. 19.

                     (5)
                  OL L 132, 2012 5 23, p. 11.

                     (6)
                  OL L 120, 2013 5 1, p. 1.

                     (7)
                  OL L 120, 2013 5 1, p. 4.

                     (8)
                  OL L 103, 2014 4 5, p. 15.

                     (9)
                  OL L 3, 2015 1 7, p. 1.

                     (10)
                  OL L 202, 2000 8 10, p. 1.

                     (11)
                  [Konstitucinių reikalavimų nenurodyta.] [Konstituciniai reikalavimai nurodyti.]